laion/Wikipedia-Exotic huggingface dataset:
It's a Hard Life

"It's a Hard Life" (בעברית: "אלה חיים קשים") הוא שיר של להקת הרוק הבריטית קווין, שנכתב על ידי הסולן פרדי מרקיורי. הוא נכלל באלבום The Works משנת 1984, וזה הסינגל השלישי מאלבום. בשנת 1991 הוא נכלל באלבום האוסף השני של הלהקה, Greatest Hits II. הוא הגיע למקום השישי במצעד הסינגלים בבריטניה והיה השלישי ברציפות בטופ 10 מתוך האלבום. הוא הגיע גם למקום השני באירלנד ולמקום ה-20 בהולנד. מבחינה מוזיקלית, הלחן של "It's a Hard Life" דומה ללחן של השיר "Play the Game" משנת 1980. הליריקה והלחן הפותח את "It's a Hard Life" מבוסס על השורה "Ridi, Pagliaccio, sul tuo amore infranto!" (צחקו, ליצן, על אהבתכם השבורה!) מתוך "וסטי לה ג'ובבה", אריה מתוך האופרה "פליאצ'י" של רוג'רו לאונקוואלו. אותה מנגינה מצוטטת גם בפסקול הסרט A Night at the Opera שעל שמו קראה קווין לאלבום שלה משנת 1975. הקליפ, בבימויו של טים פופ והפקתו של גורדון לואיס, נוצר בסגנון "אופראי", כאשר הלהקה והניצבים מופיעים בתחפושות בסגנון אופרה. בסרטון הוצגה גם גיטרה שנראתה כמו "גולגולת ועצמות" שעלתה יותר מ-1,000 ליש"ט, שבה ניגן בריאן מיי, וניתן ניתן לראות אותה גם על עטיפת הסינגל. הסרטון צולם באולפן ארנולד אנד ריכטר במינכן. השחקנים קורט ראאב וברברה ולנטין, חבריו של מרקיורי, יכולים להיתפס כתוספות. אינגריד מאק, הנשואה למפיק המוזיקלי ריינהולד מק וחבר הלהקה, מופיעה בקליפ. מידע על היצירה "It's a Hard Life" באתר מיוזיק בריינז גרסאות נוספות ל"It's a Hard Life" באתר SecondHandSongs סרטון השיר "It's a Hard Life" באתר יוטיוב
שדאות

שדאות היא צורת ההתמודדות של יחיד או קבוצה בטבע כאשר הם חסרים חפצים שימושים מחיי היומיום. בנוסף, משמש המושג שדאות ללימוד טכניקות שליטה בשטח. בצה"ל כוללת הטירונות הקרבית שבוע שדאות. מקור המושג במילה שדה. מיומנות השדאות שימושית במצבים בהם קבוצה נמצאת לבד בטבע כשאיננה תלויה בדבר, ופועלת בשיתוף ליצירת תנאים מינימליים ובסיסיים לשהייה מצומצמת במרחב ובזמן. לעיתים חברי הקבוצה מגיעים לא מאורגנים ומצוידים לטבע אלא עם ציוד בסיסי בלבד (דוגמת גפרורים, שתייה, ביגוד ותיק גב) אך במקרים רבים הם מגיעים בציוד הישרדות ושדאות כגון אולר, אוהלים, חבלים, גזיה, ביגוד מתאים ואפילו כלי נשק (כגון רובה ציידים וסכין קומנדו). השדאות היא מיומנות שימושית מאוד בהקשר הצבאי, לא רק בהקניית יכולת הישרדות לחיילים בשטח, אלא גם בניווטים, בניצול השטח להסוואה צבאית ומנגד לגישוש ומעקב אחרי אנשים אחרים. מצבים ופעילויות בהם השדאות היא שימושית ונפוצה במיוחד כוללים טיולים בטבע, טיולי ליקוט ובישולי שדה, מחנאות, ציד, אימוני ניווט, אימוני הישרדות, פעילות צבאית ועוד. הפעלות ואימוני שדאות הן הפעלות העוסקות בפיתוח יכולת ההסתכלות בסביבה הקרובה, ערנות ושימת לב לפרטים, רכישת ידע ומיומנויות בתחומי ההתמצאות בשטח, יכולת תקשורת לא מילולית, הכרת תוואי הסביבה, כישורי הישרדות, בישול בתנאי שדה ושימוש בצמחים שונים. הפעלות שדאות אופציונליות הן: טיולים, בישולי שדה וטיולי הישרדות. במהלך הפעלות שדאות נחשף החניך למכשולים ולאתגרים שמציב הטבע, דבר שגורם לפיתוח רצון ומוטיבציה בקרבו ללמידת המיומנויות השונות. הדלקת האש מעצים לחים, החייאת האש, אבטחת האש, בישול משמעותי בתנאי שטח וכל הנגזר ממנו, החל מבחירת סוג הכירה, וכלה בפיתוח ולקיחת אחריות דוגמת ניקוי הכלים (ללא שימוש במים), יוצרים סיטואציות בהן נקלע החניך למצבים בהם נכפה עליו לאלתר, ליזום, לקחת אחריות, לפתח חשיבה ולמידה חווייתית בהתנסות. הפקת וטיהור מים מהטבע, איסוף טל, עיקוב (פענוח עקבות), התמצאות בצמחי תועלת, איתות במורס ובסמפור, ידיעת הגשת עזרה ראשונה הן בעיקר טכניקות הישרדות, תקשורת והתמצאות המפתחות תחושת קרבה ושייכות לטבע ומדגישות את המעמד של האדם מול הטבע ושל האדם מול שאר בעלי החיים השוכנים בטבע. החניך מפנים כי האדם אינו מעל הטבע כי אם מרכיב במכלול העצום שלו בדומה לשאר בעלי החיים ובשונה מהם, שכן הם רבים ממנו מאוד. חוויות ותובנות נוספות שיוצרת השדאות הן: פריקת מתחים, התמודדות עם מרחב כלשהו חדש והיכרות עמו, למידה קוגניטיבית, חוויית פשטות וקרבה, העמקת ההבנה של מעמד ויחסי אדם-טבע, למידה בהתנסות וכן חוויית גיבוש והתמודדות. ניווט אוהל יכולות הישרדות סא"ל גלעד פסטרנק, יכולות השדאות והשטח של לוחם החי"ר בשדה הקרב המודרני, מתוך אתר "מערכות", 23.08.2022
לייטי סנה

לייטי סנה (בספרדית: Leïti Sène; נולד ב-30 באוקטובר 1998) הוא שחקן וזמר ספרדי, אשר זכה להצלחה עולמית בזכות השתתפותו בסדרה "אליטה". לייטי סנה נולד ב-30 באוקטובר 1998, בברצלונה שבספרד. כילד, התשוקה שלו לריקוד הובילה אותו להתחיל הן בקריירה מוזיקלית והן בקריירת משחק. בהמשך, החל את הקריירה שלו עם בן דודו בלהקת סמקסן (בספרדית: Samxsen). ביוני 2019 הוציאה את מיני-אלבום הבכורה שלו, Joël, מתוכו יצא הסינגל "Galarina". בשנת 2018 השתתף בסדרת הטלוויזיה "ברוכים הבאים למשפחה" ששודרה בנטפליקס. בשנת 2020 הצטרף לסדרת הטלוויזיה שהובילה לפריצתו הבינלאומית, "אליטה". הוא הצטרף לעונה השלישית של הסדרה, לצד עומר איוסו ומינה אל חמני וגילם את מאליק, בן זוגה של אל חמני שנמצא בארון ובוגד בה עם אחיה, איוסו. 2019: Joël לייטי סנה, במסד הנתונים הקולנועיים IMDb (באנגלית) Leïti Sène, IMDb Leïti Sene - GALARINA ft. Aleesha, נבדק ב-2021-06-28
Back Chat

"Back Chat" הוא שיר של להקת הרוק הבריטית קווין משנת 1982, מתוך האלבום Hot Space. הוא נכתב על ידי נגן הבס ג'ון דיקון. הוא הגיע למקום ה-40 במצעד הסינגלים בבריטניה, מקום 18 בדרום אפריקה ומקום 19 באירלנד. השיר יצר כסינגל עם השיר "Staying Power" בצד "B". בשיר פרדי מרקיורי שר כסולן, ג'ון דיקון ניגן בבס, בריאן מיי ניגן בגיטרה ורוג'ר טיילור בתופים. את הקליפ לשיר ביים בריאן גרנט. הצילומים התקיימו ביולי 1982. הקליפ נעשה במתכונת של ביצוע שיר פשוט, והתפאורה בקליפ הייתה עשויה בסגנון טכנו. הצילומים מהקליפ הופיעו בקליפים של השירים "Radio Ga Ga" ו-"The Show Must Go On". מידע על היצירה "Back Chat" באתר מיוזיק בריינז John Milward, "Queen: Hot Space", Rolling Stone, 10 June 1982 Sage, Tyler (9 באוגוסט 2022). "40 Years Ago: Queen Releases a Minor Gem in 'Back Chat'". Ultimate Classic Rock. {{cite web}}: (עזרה)
מוזיאון שלוש המהפכות (קוריאה הצפונית)

מוזיאון שלוש המהפכות (בקוריאנית: 3대혁명전시관) הוא מוזיאון הממוקם בקוריאה הצפונית ושוכן באזור ריונמוט-דונג שמצפון לפיונגיאנג, בירת קוריאה הצפונית. מטרת המוזיאון היא להציג ולהאדיר את שלוש המהפכות להן אחראי המייסד והמנהיג העליון של קוריאה הצפונית, קים איל-סונג: המהפכה האידאולוגית, המהפכה הטכנולוגית והמהפכה התרבותית. מתחם המוזיאון כולל שש תערוכות המפרטות את הישגיה של קוריאה הצפונית בתחומי האלקטרוניקה, התעשייה הכבדה, החקלאות, החינוך והטכנולוגיה. המוזיאון מפאר בין היתר את הישגי אידאולוגיית ג'וצ'ה, ואת הפיתוח התעשייתי והחקלאי שקוריאה הצפונית השיגה במרוצת השנים, וכולל גם תצוגה חיצונית של כלי רכב המיוצרים בקוריאה הצפונית. מבנה המוזיאון עצמו מוכר הודות לעיצובו החיצוני בצורת כוכב לכת עם טבעות, בדומה לכוכב שבתאי. בכיפת המוזיאון ממוקם גם פלנטריום. המוזיאון, שמקורו בתערוכה תעשייתית-חקלאית זמנית בשנת 1946, הפך באופן רשמי למוזיאון קבע בשנת 1983. מדיה וקבצים בנושא מוזיאון שלוש המהפכות בוויקישיתוף Three Revolutions Exhibition | North Korea Travel Guide http://www.lonelyplanet.com/north-korea/pyongyang/sights/museums-galleries/three-revolutions-exhibition
דאצ'יה ספרינג

דאצ'יה ספרינג אלקטריק (באנגלית: Dacia Spring Electric) היא מכונית חשמלית קומפקטית במרכב קרוסאובר בעלת חמישה מקומות ישיבה, שמיוצרת על ידי דאצ'יה משנת 2021. היא נחשפה באוקטובר 2020, ויצאה למכירה באירופה במרץ 2021. במרץ 2020 הציגה דאצ'יה את דגם הקונספט המקדים. הספרינג היא המכונית החשמלית הראשונה של דאצ'יה, וגם היא המכונית החשמלית הזולה ביותר באירופה. היא מיועדת בעיקר לעבודה בעיר. מחיר הדגם בצרפת יחל ב-12,403 אירו (49,000 שקל). היא כוללת מנוע חשמלי המספק כ-44 כ"ס ומומנט מרבי של 12.7 קג"מ. היא מאיצה מ-0 ל-100 קמ"ש בתוך 19.1 שניות ומגיעה למהירות מרבית של 125 קמ"ש. סוללת ליתיום יון בקיבולת 27.4 קוט"ש המספקת טווח נסיעה חשמלי של 230 ק"מ, או בנסיעה עירונית בלבד 305 ק"מ. ישנה אפשרות ללחוץ על כפתור במכונית המגביל את הספק המנוע ל-30 כ"ס ואת המהירות ל-100 קמ"ש ובכך ישנה אפשרות להגדיל את טווח הנסיעה בעוד כמה עשרות ק"מ. דאצ'יה יעדה את המכונית לנסיעה עירונית (בתוך העיר), לכן שמה בה מנוע מאוד חלש. מבט אחורי מבט קדמי מבט לפנים המכונית שקע הטעינה מדיה וקבצים בנושא דאצ'יה ספרינג בוויקישיתוף אתר האינטרנט הרשמי של דאצ'יה ספרינג (בגרמנית) דאצ'יה ספרינג נחשף 2021, באתר פורטל הרכב גיר, ‏18 באוקטובר 2020 החשמלית הזולה ביותר באירופה יוצאת לדרך: דאצ'יה ספרינג, באתר קארטיוב, ‏11 במרץ 2021 דאצ'יה חושפת קרוסאובר חשמלי קטן וזול, באתר קארטיוב, ‏04 במרץ 2020 דאצ'יה ספרינג נחשף: הרכב החשמלי הראשון של דאצ'יה, באתר קארטיוב, ‏15 באוקטובר 2020
מורי קופלר

מורי קופלר (באנגלית: Murray Koffler;‏ 22 בינואר 1924) היה רוקח יהודי קנדי, נדבן. קופלר נולד בטורונטו להורים יהודים ילידי רומניה, הוא למד באוניברסיטת טורונטו, ב-1946 החל לעבוד כרוקח בחנות התרופות של אביו, ב-1962 ייסד את רשת בתי המרקחת "Shoppers Drug Mart". ב-1971 היה שותף בהקמה מחדש של העיתון Canadian Jewish News. הוא עסק בנדבנות והיה פעיל בין היתר בארגון בני ברית, הוא ייסד את רשת סופר פארם וזאת לאחר שביקר בישראל והחליט להקים במדינה רשת דומה לזו שהקים בקנדה. הוא גם תרם רבות למכון ויצמן והיה חבר בהנהלת המכון. על שמו נקראת מחלקה בבית חולים "Mount Sinai" בטורונטו. מדיה וקבצים בנושא מורי קופלר בוויקישיתוף Murray Koffler | Ontario Jewish Archives, search.ontariojewisharchives.org "סופר-פארם: משנים את חוויית הקנייה בישראל". הארץ. נבדק ב-2023-10-19. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
.sm

‎.sm היא סיומת אינטרנט מדינית (ccTLD),השייכת לסן מרינו. סיומת אינטרנט זו נוצרה ב-1995. מדיה וקבצים בנושא .sm בוויקישיתוף אתר האינטרנט הרשמי של .sm nic.sm - Naming and Registration Authority of San Marino, www.nic.sm IANA — .sm Domain Delegation Data, www.iana.org ערך זה הוא קצרמר בנושא סיומות אינטרנט. אתם מוזמנים לתרום לוויקיפדיה ולהרחיב אותו.
.lt

‎.lt היא סיומת אינטרנט מדינית (ccTLD) השייכת לליטא. סיומת אינטרנט זו נוצרה ב-1992. מדיה וקבצים בנושא .lt בוויקישיתוף אתר האינטרנט הרשמי של .lt IANA — .lt Domain Delegation Data, www.iana.org DOMREG - .lt registras | DOMREG - .lt registras, www.domreg.lt (ב־) ערך זה הוא קצרמר בנושא סיומות אינטרנט. אתם מוזמנים לתרום לוויקיפדיה ולהרחיב אותו.
אליפות ישראל בהיאבקות חופשית 2019

אליפות ישראל בהיאבקות חופשית נערכה בבאר שבע ב-21 בדצמבר 2019. אליפות ישראל בהיאבקות יוונית-רומית איגוד ההאבקות בישראל | תחרות | אליפות ישראל לבוגרים סגנון יווני-רומי, באתר איגוד ההאבקות בישראל
ניזאר בנאת

ניזאר ח'ליל מוחמד בנאת (בערבית: نزار بنات, כוניה: אבו כיפאח, בערבית: أبو كفاح; 27 באוגוסט 1978 – 24 ביוני 2021) היה פעיל פוליטי וזכויות אדם פלסטיני, שפעל בנושאי זכויות האדם ברשות הפלסטינית ודמוקרטיה. היה ידוע כמבקר השלטון של הרשות הפלסטינית ונהג לתקוף אותה בנושאי מדיניות ובנושא אנשים שהוא תיאר כמושחתים, וכן עמד בראש "רשימת החירות והכבוד". נרצח לאחר מעצרו בידי כוח שירותי הביטחון של הרשות, דבר שעורר מהומות כנגד הרשות הפלסטינית. ניזאר בנאת, ברשת החברתית פייסבוק ניזאר בנאת, סרטונים בערוץ היוטיוב אליאור לוי, מות הפלסטיני שביקר את הרשות: חבלות קשות אותרו על הגופה, באתר ynet, 24 ביוני 2021 "Activist critical of Palestinian Authority dies after arrest". BBC News (באנגלית בריטית). 2021-06-24. נבדק ב-2021-06-28. Outspoken critic of Palestinian Authority dies after violent arrest, NBC News (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
גז קלוש

זרימה של גז קלוש (באנגלית: Rarefied Gas), כחלק מהפיזיקה של מכניקת הזורמים, מתאר את הזרימה של גזים המצויים הרבה מתחת ללחץ אטמוספירי. במצב זה המהלך החופשי הממוצע של החלקיקים במערכת גדול מסקלת הגודל האופיינית של המערכת עצמה. כלומר, מכיוון שהמהלך החופשי הממוצע במערכת גדול יותר מהגודל של המערכת, החלקיק הממוצע בקירוב אינו מתנגש עם חלקיקים אחרים במערכת ואינו חש בנוכחותם. לדוגמה, עבור גז המצוי בלחץ של 10 − 6 a t m {\displaystyle 10^{-6}atm} בטמפרטורת החדר המהלך החופשי הממוצע, λ {\displaystyle \lambda } , של מולקולות הגז הוא מסדר גודל של 25 c m {\displaystyle 25cm} . סקלת מערכת מסוג זה ניתנת לשחזור במעבדה. בניגוד לגז קלוש, בלחץ גבוהה מאוד מהלחץ האטמוספירי מתקבלת תופעה של זרימה צמיגית. ההתפלגות של צפיפות ההסתברות של חלקיקים בגז קלוש ניתנים לתיאור באמצעות משוואת בולצמן. גז קלוש מתקבל במערכת שמספר קנודסן שלה, K n {\displaystyle Kn} , מקיים: K n ≫ 1 {\displaystyle Kn\gg 1} . כאשר מספק קנודסן מתאר את היחס בין המהלך החופשי הממוצע, λ {\displaystyle \lambda } , לבין הסקלה האופיינית במערכת, a {\displaystyle a} : K n = λ a {\displaystyle Kn={\frac {\lambda }{a}}} הסקלה האופיינית במערכת יכולה להיות, לדוגמה, אורך התיבה בה מצוי הגז. נניח מערכת בה יש גז קלוש כך שהמולקולות במערכת זורמות דרך חריץ, או פתח צר. כדי לחשב את צפיפות שטף החליקים, במקום לחלץ ערך זה על ידי פתרונות של משוואות הידרודינמיקה, מספיק לחשב את קצב המעבר של החלקיקים דרך משטח החריץ. ניתן לבצע הנחה מקלה זאת מכיוון שהגז קלוש ולכן מבחינה אפקטיבית חלקיק במערכת לא חש ביתר החלקיקים, ולכן בקירוב אין השפעה פנימית של יתר החלקיקים על צפיפות השטף. כלומר, צפיפות השטף, J n {\displaystyle J_{n}} , דרך החריץ נתון לפי J n = 1 4 μ c ¯ {\displaystyle J_{n}={\frac {1}{4}}\mu {\bar {c}}} כאשר μ {\displaystyle \mu } מתאר את צפיפות החלקיקים ו- c ¯ {\displaystyle {\bar {c}}} הוא המהירות הממוצעת של החלקיקים במערכת. יש עדויות לעיסוק בתחום זה עוד משנת 1934, אך מחקר מעמיק החל רק לאחר מלחמת העולם השנייה כיוון שגבר העניין בתעופה בחלל ובגבהים בהם האוויר נהיה קלוש. בשנת 1960 החלו ניסיונות לפתרון באופן נומרי של בעיות זרימה עם גז קלוש. טיסות בגבהים גבוהים (באנגלית: High-Altitude Flight). דיסטילציה של חומרים כימיקליים בלחץ נמוך. Superaerodynamics. Semiconductor Film Growth. מכניקת הזורמים מספר קנודסן הדגמה של Rarefied Gas Dynamics, באתר יוטיוב Free molecular flow, באתר ויקיפדיה האנגלית {{{מחבר}}}, McGraw-Hill concise encyclopedia of physics, Choice Reviews Online 43, 2005-09-01, עמ' 43–0042-43-0042 doi: 10.5860/choice.43-0042 Charles Kittel, Herbert Kroemer, H. L. Scott, Thermal Physics, 2nd ed., American Journal of Physics 66, 1998-02, עמ' 164–167 doi: 10.1119/1.19072 Yamamoto, K.; Pack, D. C.; Transient free molecular flow through a tube; Rarefied gas dynamics; Proceedings of the Eleventh International Symposium, Cannes, France, July 3-8, 1978. Volume 1. (A80-34876 14-77) Paris, Commissariat a l'Energie Atomique, 1979, p. 207-218. F. Sharipov, Rarefied gas dynamics and its applications to vacuum technology E P Muntz, Rarefied Gas Dynamics, Annual Review of Fluid Mechanics 21, 1989-01-01, עמ' 387–422 doi: 10.1146/annurev.fl.21.010189.002131 Superaerodynamics, Mechanics of Rarefied Gases, Elsevier, 2012-01-01, ISBN 978-0-12-398277-3. (באנגלית) http://gcoe.mech.nagoya-u.ac.jp/basic/pdf/basic-11.pdf
סל מיחזור

האם התכוונתם ל... מיכל מיחזור – כלי קיבול לאשפה הנועדת למיחזור סל מיחזור (מחשב) – מקום אחסון זמני לקבצים שנמחקו ממנהל קבצים במחשב
Ocean

האם התכוונתם ל... Ocean (אלבום) – אלבום של קרול ג'י. Ocean (שיר של קרול ג'י) – שיר של קרול ג'י. Ocean (שיר של מרטין גריקס) – שיר של מרטין גריקס. Okyanus – שיר של דריה אולו. אושן אוקיינוס
מייקל ריצ'רדסון

מייקל ריצ'רד אנטוניו ריצ'רדסון (באנגלית; Micheál Richard Antonio Richardson; נולד ב-22 ביוני 1995) הוא שחקן קולנוע אירי. ריצ'רדסון נולד בדבלין, אירלנד ב-22 ביוני 1995. הוא מגיע ממשפחה של שחקנים. הוריו הם השחקנים ליאם ניסן ונטשה ריצ'רדסון. הוא הוטבל בשם מייקל ניסן, אך שינה את שם משפחתו בשנת 2018, בברכת אביו, כדי לכבד את אמו המנוחה שנהרגה בתאונת סקי. דרך אמו הוא בן למשפחת השחקנים רדגרייב. הוא הנכד של השחקנית ונסה רדגרייב ויוצר הקולנוע טוני ריצ'רדסון, האחיין של השחקנית ג'ואלי ריצ'רדסון ובן דודתה של השחקנית דייזי ביוואן (אנ'). לאחר שהופיע לצד נטלי פורטמן בשנת 2018 בסרט הדרמה המוזיקלי "ווקס לוקס" (אנ'), ריצ'רדסון התעקש להיבחן לתפקיד בסרט "מרדף קר" משנת 2019, סרט בו כיכב אביו ליאם ניסן, גרסה מחודשת של מותחן הפשע הנורווגי משנת 2014 "In Order of Disappearance". ריצ'רדסון נבחן וזכה בתפקיד בנו של דמותו של ניסן. בשנת 2015 לוהק ריצ'רדסון לתפקיד המהפכן האירי מייקל קולינס בסרט "The Rising: 1916" על מרידת חג הפסחא בשנת 1916 באירלנד. גם אביו גילם את אותה הדמות בסרטו של ניל ג'ורדן, "מייקל קולינס" משנת 1996. בשנת 2020 ריצ'רדסון שיחק גם בסרט "תוצרת איטליה", סרט על צער ויחסים משפחתיים, שוב לצד אביו. את התסריט כתב השחקן והתסריטאי ג'יימס ד'ארסי. מייקל ריצ'רדסון, במסד הנתונים הקולנועיים IMDb (באנגלית) Dwyer, Michael. "Are you right there, Michael?". The Irish Times. Miller, Julie. "Micheál Richardson Pays Sweet Homage to Late Mother, Natasha, in First Leading Film Role | Vanity Fair". www.vanityfair.com. Lodge, Guy (4 בספטמבר 2018). "Film Review: Natalie Portman in 'Vox Lux'". {{cite web}}: (עזרה) Beresford, Jack. "Liam Neeson opens up about working with his son on action thriller Cold Pursuit". The Irish Post. Jr, Mike Fleming (2015-07-02). "Michael Neeson Debuts As Michael Collins In 'The Rising,' Playing The Role His Dad Made Famous". Deadline (באנגלית אמריקאית). נבדק ב-2021-05-28. Billen, Andrew. "Micheál Richardson: How my dad Liam Neeson and I made a film about grief". by Patricia Danaher, Jilly Beattie; 21:28, 2 Aug 2020 (2 באוגוסט 2020). "Liam Neeson's son Michael on life, loss and how he's still looking for love". BelfastLive. {{cite web}}: (עזרה)תחזוקה - ציטוט: numeric names: authors list (link)
Map seed

במשחקי וידאו המשתמשים ביצירת עולם אקראי, זרע המפה הוא מספר קצר (יחסית) או מחרוזת טקסט המשמשת ליצירה אקראית של עולם המשחק ("מפה"). המשמעות היא שאף על פי שהמפה שנוצרה ייחודית לזרע הספציפי שנבחר ועשויה לשקול הרבה, אפשר לאפס מפה שלא השתנתה באופן ניכר, או שניתן לשנות את המפה בין שחקן לשחקן, רק על ידי ציון זרע המפה. דוגמה לזרע מפה במיינקראפט הוא "32242547518357798464". משחקים המשתמשים בייצור אקראי וכוללים תמיכה בקביעת המפה על ידי זרע כוללים את Ark: Survival Evolved, Factorio, מיינקראפט, SCP – Containment Breach ובנוסף את גרסת שולחן העבודה של Terraria. במיוחד עבור מיינקראפט, ישנם אתרי אינטרנט ומאמרים המוקדשים לשיתוף זרעים שנמצאו כמייצרים מפות מעניינות. ניתן להשתמש בזרעים ספציפיים מראש בעת Speedrun שבהם יש סיכוי גבוה יותר לקבל דברים שיעזרו לסיים את המשחק יותר מהר. Best Minecraft Seeds - Minecraft Seeds, באתר minecraft seeds Minecraft Seeds (באנגלית אמריקאית), באתר minecraft seeds Jen Simpkins, Wesley Copeland, Jason Coles, The best Minecraft seeds for beautiful, amazing worlds, ‏2021-06-07 (באנגלית אמריקאית), באתר PC Gamer The best Minecraft seeds (באנגלית בריטית), באתר PCGamesN ערך זה הוא קצרמר בנושא מחשבים ובנושא משחקים. אתם מוזמנים לתרום לוויקיפדיה ולהרחיב אותו.
היה שלום קולומבוס (סרט)

היה שלום קולומבוס (באנגלית: Goodbye, Columbus) הוא סרט קולנוע אמריקאי מסוגת דרמה קומית משנת 1969, בבימויו של לארי פירס, עם ריצ'רד בנג'מין ואלי מק'גרו בתפקידים הראשיים. התסריט מבוסס על רב המכר "שלום לך, קולומבוס" של פיליפ רות משנת 1959. זה סרטה הראשון של אלי מק'גרו שזכתה בפרס גלובוס הזהב לשחקנית חדשה. ניל קלוגמן (ריצ'רד בנג'מין) הוא צעיר יהודי שעובד לאחר שחרורו מהצבא, כפקיד בספריה עירונית בניו יורק. הוריו גרים באריזונה והוא גר אצל דודו ודודתו. יום אחד מזמינה אותו בת דודתו דוריס (קיי קמינגס) לקאנטרי קלאב פרטי של המעמד הגבוה בוסטרצ'ר. שם הוא נפגש בברנדה פטימקין (אלי מק'גרו) ומתחיל לחזר אחריה. ברנדה היא סטודנטית במכללת רדקליף היוקרתית בקיימברידג'. היא מזמינה את ניל לארוחה עם משפחתה. יש לה אח גדול, רון (מייקל מאיירס) ואחות קטנה, ג'ולי (לורי של). האב, בן פטימקין (ג'ק קלוגמן) הוא נובו ריש שעשה הון מעסק לציוד אינסטלציה. לפני כן הם גרו בדירה עלובה בברונקס. גב' פטימקין (נאן מרטין) היא סנובית וניל חסר האמצעים והעתיד, לא מוצא חן בעיניה. בן פטימקין הוא חסר השכלה אקדמאית ובז לכל אלה הלומדים בקולג'ים. הוא מתפאר כל הזמן על מה שהקים במו ידיו ללא השכלה אקדמית. בנו הבכור רון, הוא בוגר אוניברסיטת המדינה של אוהיו בקולומבוס, שם הצטיין כשחקן כדורסל. לאחר סיום לימודיו מכריח אותו אביו לעבוד בעסק המשפחתי למורת רוחו. בן שונא את עבודתו ומדי פעם מאזין להקלטת טקס הפרידה מהאוניברסיטה כשהקריין מקריא את שמו ואומר לבסוף "היה שלום קולומבוס" (מכאן שם הספר והסרט). ברנדה מזמינה את ניל לשבועיים לבית המשפחה ואמה נוזפת בה קשות על כך שלא בקשה אישור ממנה. ניל מתגנב בלילה לחדרה של ברנדה והם מקיימים יחסים בחשאי. כאשר ברנדה אומרת לו שאינה לוקחת גלולות למניעת הריון שגורמות לה לבחילות, הוא מבקש ממש להצטייד בדיאפרגמה. רון מתחתן עם חברתו מהאוניבסיטה בחתונה יהודית שבה כולם רוקדים, סובאים ועושים עסקים. ברנדה חוזרת לרדקליף ומזמינה את ניל למלון בבוסטון שם היא מגלה לו כי הוריה מצאו את הדיאפרגמה בחדרה וכי כעת לא תוכל להמשיך את יחסיה אתו כי היא קשורה יותר להוריה. ניל מאשים אותה שהשאירה את הדיאפרגמה בכוונה כדי להיפרד ממנו ועוזב את החדר. פרס גילדת הכותבים של אמריקה - ארנולד שולמן Laurel Awards - פרס לשחקנית חדשה - אלי מק'גרו פרס גלובוס הזהב לשחקנית חדשה - אלי מק'גרו פרס אוסקר לתסריט המעובד הטוב ביותר - ארנולד שולמן פרס גלובוס הזהב לסרט הטוב ביותר - קומדיה או מוזיקלי - לארי פירס פרס באפט"א לשחקן הטוב ביותר בתפקיד משנה ג'ק קלוגמן פרס באפט"א לשחקנית החדשה הטובה ביותר - אלי מק'גרו פרס באפט"א לתסריט הטוב ביותר - ארנולד שולמן פרפרס גילדת הבמאים של אמריקה - לארי פירס מדיה וקבצים בנושא היה שלום קולומבוס בוויקישיתוף "היה שלום קולומבוס", במסד הנתונים הקולנועיים IMDb (באנגלית) "היה שלום קולומבוס", באתר AllMovie (באנגלית) "היה שלום קולומבוס", באתר Rotten Tomatoes (באנגלית) "היה שלום קולומבוס", במסד הנתונים הקולנועיים KinoPoisk (ברוסית) קדימון להיה שלום קולומבוס, באתר יוטיוב היה שלום קולומבוס, באתר TCM
לוסי אנג'לין בייקון

לוסי אנג'לין בייקון (באנגלית: Lucy Angeline Bacon ‏; 30 ביולי 1857 – 17 באוקטובר 1932) הייתה אמנית קליפורנית, שנודעה בזכות ציורי השמן האימפרסיוניסטים של פרחים, נופים וטבע דומם. היא למדה בפריז אצל האימפרסיוניסט קאמי פיסארו. היא האמנית הקליפורנית היחידה הידועה שלמדה אצל אחד מגדולי האימפרסיוניסטים הצרפתים. נולדה בשנת 1857 בפיטקארן, ניו יורק. בייקון סיימה את לימודיה בשנת 1879 בבית הספר הרגיל בפוטסדם בניו יורק. היא הייתה קשורה לרוברט ויקרי, דרך נישואיה של אחותה רות. בשנות ה-90 של המאה ה-19 היה ויקרי בעלים של גלריה בסן פרנסיסקו - הגלריה הראשונה שהציגה את האימפרסיוניזם בסן פרנסיסקו. בייקון למדה בניו יורק בליגת הסטודנטים לאמנות ובאקדמיה הלאומית לעיצוב. בשנת 1892 היא עזבה לפריז כדי להמשיך בלימודיה באקדמיה קולארוסי. [5] לאחר מכן למדה אצל קאמי פיסארו, לפי עצתה של הציירת האמריקאית מארי קאסאט. לאחר מכן עברה לארגני ויצרה ציורים אימפרסיוניסטים. בשנת 1898 התגוררה בסן חוזה והציגה ציורים בעמותת האמנות בסן פרנסיסקו. היא עברה לקליפורניה בתקווה לשפר את המחלה הכרונית שהגבילה את יכולתה לצייר. היא לימדה במכינה וושבורן בסן חוזה וציירה בסטודיו הביתי שלה. באביב 1902 הוצגו עבודותיה במכון מארק הופקינס לאמנות בסן פרנסיסקו. בשנת 1905 לוסי בייקון ויתרה על קריירת הציור והתמסרה למדעי הנצרות, ייתכן שמצאה כך הקלה בבעיות הבריאות שלה. עם זאת היא המשיכה ללמד אמנות. בשנת 1909 היא התגוררה בסן פרנסיסקו. לוסי בייקון הייתה חברה בוועדת הירידים באיגוד ניו מקסיקו לענייני האינדיאנים (NMAIA) ובאיגוד המזרחי לענייני האינדיאנים (EAIA) בשנת 1927, הציגה עבודות שיצרו אמנים אינדיאנים. היא נפטרה בסן פרנסיסקו בשנת 1932. הציור שלה, גן נוף שנוצר בין השנים 1894 - 1896, נמנה עם אוסף המוזיאונים לאמנויות יפות בסן פרנסיסקו. מדיה וקבצים בנושא לוסי אנג'לין בייקון בוויקישיתוף William H. Gerdts, WILLIAM AUTOR GERDTS, Will South, California Impressionism, Abbeville Press Publishers, 1998, ISBN 978-0-7892-0176-8. (באנגלית) Lucy Angeline Bacon - Biography, www.askart.com Deborah Epstein Solon, Will South, In and Out of California: Travels of American Impressionists, Hudson Hills, 2002, ISBN 978-1-55595-225-9. (באנגלית) San Jose city directory including Santa Clara County .., San Jose, Cal., Mrs. F. M. Husted, 1887 Jennifer McLerran, A New Deal for Native Art: Indian Arts and Federal Policy, 1933-1943, University of Arizona Press, 2009, ISBN 978-0-8165-2766-3. (באנגלית)
כיכר בולוטנאיה

כיכר בולוטנאיה (ברוסית: Болотная площадь) היא כיכר הממוקמת ברובע יאקימנקה על האי בלצ'וג שבמוסקבה. ב-10 בדצמבר 2011 התקיימה בכיכר בולוטנאיה הפגנה "למען בחירות הוגנות", שהפכה למחאה המסיבית ביותר נגד הממשלה הנוכחית ברוסיה מאז סוף שנות התשעים. על פי הערכות שונות, בהפגנה היו בין 25 עד 100 אלף איש. בסוף 2011 נערכו ברוסיה בחירות לפרלמנט. ולדימיר פוטין ביקש אז לחזור להיבחר כנשיא, אחרי קדנציה בראשות הממשלה תחת נשיאותו של דמיטרי מדבדב. (הוא נאלץ לסידור הזה כיוון שלפי החוקה הרוסית לא יכל לכהן כנשיא יותר משתי קדנציות. מאוחר יותר שונתה החוקה ואכן הוא שב ונבחר לכהונת הנשיא). היו חשדות רבות על זיופים בבחירות וקמה תנועת מחאה שנמשכה גם לאביב. שיאה היה ב-12 במאי 2012 בצעדה אל כיכר בולוטנאיה. בסופה של הצעדה נפתחו תיקים פליליים ללמעלה 30 משתתפים ולפחות 10 נכלאו. מזרקות צפות הפגנה ליד פסל רפין ב-2011 החלק המזרחי של הכיכר מדיה וקבצים בנושא כיכר בולוטנאיה בוויקישיתוף https://www.bbc.com/news/world-europe-16122524 דנאל לושי, ליזה רוזובסקי, עופר אדרת וירון קלנר, זה מתקדם לאט, עד חוסר האונים: עדויות משקיעתה של דמוקרטיה, באתר הארץ, ‏01 בפברואר 2023 ערך זה הוא קצרמר בנושא מוסקבה. אתם מוזמנים לתרום לוויקיפדיה ולהרחיב אותו.